Сценарий

За

Пролетен празник

 група ,,Слънчо“

Музика:Влизат децата.

Феята: Днес рано сутринта получих бърза телеграма от Топлия Вятър:

,,Скоро с песни и цветя,

с усмивка мила на уста

тук във нашата гора ще пристигне пролетта.“

Трябва да съобщя на всички горски обитатели тази чудесна новина! Чака ме много работа! Най-напред трябва да събудя цветята. Полянката е пуста без тях.

Феята: Цветенца мои мили

от мен вземете сили

от сън се събудете

пролет мила посрещнете!

Музика – събуждане на цветята/цветята са на полянката клекнали в кръг, а Феята минава и докосва най-напред кокичето./

Кокичето: Аз съм бялото кокиче

от студа не ме е страх.

Първо, първо разцъфтях,

Без минута закъснение и

Изпълнено с пролетно настроение!

Песен: - ,,Аз кокиченце съм бяло“

Феята: Здравей, кокиченце! Ще ми помогнеш ли да събудим твоето братче – Минзухарчето?

Кокичето: Да

/Феята и Кокичето погалват Минзухара по главата и той отваря очи, усмихва се и става./

Минзухарчето: Аз съм жълто Минзухарче,

на Кокичето – другарче,

и съм дъщеря на Пролетта

второ цъфвам на света.

Феята: Добре дошло при нас, мило Минзухарче.

Феята: Тук в шубраците виждам още едно цветенце. Това е вашата дружка- синята Теменужка. Помогнете ми да я събудим и нея.

Теменужка: Аз съм малка теменужка,

Синеока ваша дружка.

Мъничка съм и не зная,

Колко хубаво ухая!

Песен: Теменужка.

Кукуряк: Аз съм малко кукуряче,

На кокичето другарче.

Зън-зън-зън. Ставайте ежлета,

Ставайте мечета,

пеперуди шарени и калинки алени.

Феята: Колко красива стана нашата полянка, щом вие разцъфтяхте! Толкова съм щастлива, че ми се прииска да потънцувам. А вие можете ли да танцувате?

Танц на цветята.

Феята: Мно хубаво танцувате! Благодаря ви мои малки приятелчета. Цветенца мили и красиви, познахте ли кой се крие тук? Това е вашата приятелка Пеперудката.

Пеперуда: Палава съм и игрива

и съм много днес щастлива,

че ще дойде тук при нас

пролет мила в този час!

Феята: Защо имаш маска на лицето, едвам те познахме?

Пеперуда: За да съм по-красива!

Феята: Ти сама ли дойде на нашата пролетна забава?

Пеперуда: Не дойдох с една моя приятелка. Облечена е с червена рокля на черни точки, но тя се изгуби по пътя.

Феята: Не си я изгубила. Ето я там, бавничко си лази по тревата. Но нека тя сама се представи.

Танц – на калинка и пеперуда.

Калинка: Аз съм малката калинка

с червена перелинка

ей ме тука в този час

да се веселя със вас!

Песен – ,,Две калинки“

Феята: Много се радвам, че ще бъдеш заедно с нас на забавата. Чухте ли, някой идва? Това си ти мила Катеричке!

Катеричката: Аз коя съм отгатнете

бързо, бързо вий кажете,

да работя най-обичам

цял ден из гората тичам.

Начуках орехови ядки

меденки опекох сладки,

да почерпя всички вас

в празничния весел час!

Феята: Вижте, кой идва при нас! Защо плачеш Лисанке? Какво се е случило?

Лисана: Ох много ме боли крачето! Оле – ле – е! Бях много гладна и реших да си открадна една кокошчица от дядо Иван, но кучето ме ухапа по крачето.Едвам се оттървах жива! Ох, много ме боли, помогнете ми, моля ви!

Феята: Ще ти помогнем, Лисо, но трябва да обещаеш, че повече няма да крадеш!

Лисана: Обещавам! Няма вече тъй да правя!

Феята: Мили горски обитатели да извикаме Кълвача, защото той е горския доктор.

Феята: Кълваченце, юначенце

Бързо тук ела,че Лиса е в беда!

Кълвача: Има ли проблем в гората

там съм бързо аз

и помагам в бедата

всеки ден и час!

Трябва да почистим

раничката с йод

и да я превържем с бинт.

Феята: Погледнете, погледнете кой подскача тук?

Песничка за Зайко

/с подскоци влиза Зайко/

Зайко: Апчих, апчих

с новото кожухче

аз съм натъкмена

мойта мила майка

грижи се за мен.

Дойдох рано,рано

в китната гора

мама днес ми каза,

че ще има веселба.

За другарче във игрите

Водя Ежко със бодлите!

Танц: ,,Ежово хоро“

Ежко: Аз съм цял в бодли покрит

в храстите живея скрит

ходя с бавен лек вървеж

защото аз съм таралеж.

Днес на пролетна забава

и аз със вас ще поиграя!

Феята: Браво, Ежко! Ти си бил голям гимнастик, какво друго можеш да правиш?

Ежко: Да играя брейк.

Феята: А ти Зайко какво си помъкнал този барабан с тебе?

Ежко: Това не е барабан, а фотоапарат и с него не се свири, а се снима.

Феята: Аз пък си помислих, че с него се правят палачинки. Много хубава идея, Зайко! Тъкмо с него ще запечатаме на фотолента днешния хубав празник.

Но някой ни липсва, кой ли е?

Да, Мечо липсва. Чухте ли го как хърка? Да го събудим!

ПИ: ,,Мечо спиш ли?“

Песен: ,,Стана Мечо рано“

Мечо: Е, каква е тази врява

що за шум в гората става?

И сънят ни кой тревожи?

Тъй не бива , тъй не може!

След студена, тежка зима

имам аз едничка грижа

малко мед да си поближа.

И към кошарите с мед

бързам аз напред.

/Взима едно гърненце с мед, бърка и си облизва лапичка./

Песен за пчелите.

1-ва Пчела: Неуморна съм пчеличка

Със гърненце и лъжичка,

над поляните кръжа

сладкия нектар събирам

без да спирам, без да спирам.

2-ра Пчела: Вмъкнал се е тук крадец

зарад нашия медец

ближе медената пита

бърза, лапа без да пита.

Хайде, тръгвайте пчели

със насочени стрели!

/Подгонват Мечо и го боцкат с пръст./

Мечо: Оле, мамичко, боли!

Колко зли са тез пчели

Хвърлям медената пита

и от тука се омитам!

Феята: Мечо, така не бива! Трябваше да помолиш пчеличките за тази медена пита. Избърши сълзите, а пък майка ти нощес, ще сложи мек компрес.

Феята: Кой ли идва тук при нас? Нека се представи!

Врабчо: Мъничко врабче съм аз

сред гора живея,

шумка шумне ли тогаз

стряскам се от нея аз.

Врабчо съм и съм щастлив!

Вчера в старата гора

се разнесе новина,

че дошла е пролетта!

Танц: ,,Врабче“

Феята: Да Врабчо зимата си отиде вече. Виж как се усмихва Слънчо! Да извикаме Слънчо! Слънчо-ооо!

Слънчо: Добър ден на всички,

и цветя и животинки

със усмихнати лица

водя в приказна премяна

пролет радостна, засмяна.

Песен: ,,Ало-ало слънчице.“

Жабка:Ах каква е тази врява,

дето вдига се тъдява!

Туй са горски животинки

калинки и птички

пеят в старата гора,

че дошлае пролетта.

Песен: ,, Закука кукувичка.“

Пролет: Аз пристигам с пойни птици от далечен топъл юг и навред където мина става пролетна градина. Аз гостувам на земята, радвам и цветята и децата. Ето моите крилати приятели! Те ще се представят сами пред вас.

Щъркел: Аз съм дълго чакан гост,

дългокрак и дългонос!

Лястовица: Аз съм черно-бяла птица

и се казвам лястовица.

Песен: ,,Щъркел шарен дългокрак.“

Феята: Браво, крилати приятели! А сега дойде време да благодарим на Пролетта и на нашите гости, че споделиха с нас днешния празник. Искаме да ви подарим една въздушна целувка и усмивка за всички вас. Време е за пролетната дискотека.